Florián Sivák

Prof. JUDr. Florián Sivák, CSc.  (* 5. október 19321. jún 1997, Bratislava) bol slovenský právnik a vysokoškolský pedagóg. 

 Životopis 
V roku 1953 maturoval na ružomberskom gymnáziu.  V roku 1960 promoval na Právnickej fakulte UK. Od 1. augusta 1960 sa stal asistentom na Katedre dejín a štátu práva. V roku 1963 sa stal odborným asistentom. Roku 1967 získal titul JUDr. a roku 1969 titul CSc. od roku 1984 profesor. V roku 1970 sa stal vedúcim katedry. V rokoch 19701976 zastával funkciu prodekana Právnickej fakulty. Docentom sa stal v roku 1972 a profesorom od roku 1984. V rokoch 19901992 bol predsedom Akademického senátu Právnickej fakulty UK.  

Popri pedagogickej a vedeckej práci na fakulte stál pri zrode Právnickej fakulty Univerzity Pavla Jozefa Šafárika v Košiciach, ktorú pomáhal od roku 1973, najmä v prvých rokoch existencie budovať. Zaoberal sa najmä československým parlamentarizmom v období prvej republiky, systémom politických strán, pozemkovou reformou a Slovenským národným povstaním. Napísal množstvo učebných textov pre študentov práva v Bratislave, Košiciach a Banskej Bystrici. Prednášal na vedeckých konferenciách nielen doma ale aj v zahraničí (v Berlíne, Moskve, Szegedi, Krakove, Pécsi, Halle, Kyjeve, Varšave). 

Zomrel 1. júna 1997 po ťažkej chorobe v Bratislave. Pochovaný bol 6. júna 1997 v bratislavskom krematóriu.

 Dielo 
 Vývoj československého parlamentarizmu v rokoch 1921-1938 (1981)
 Dejiny štátu a práva v Česko-Slovensku do roku 1918 Spoluautor: K. Malý (Brat. 1992)
 Pramene a dokumenty k slovenským a českým dejinám štátu a práva I. (Brat. 1994)
 Slovenské a české dejiny štátu a práva v r. 1918-1945 Spoluautor: J. Klimko (Brat. 1998)
 Dejiny štátu a práva na území Slovenska do r. 1918. (Brat. 1999)

 Referencie 

Kategória:Slovenskí vysokoškolskí pedagógovia
Kategória:Absolventi Právnickej fakulty Univerzity Komenského v Bratislave
Kategória:Vyučujúci na Právnickej fakulte Univerzity Komenského v Bratislave
Kategória:Prodekani vysokých škôl na Slovensku
Kategória:Slovenskí právni historici
Kategória:Slovenskí vedeckí spisovatelia